ઉધમપુરના આતંકવાદી હુમલામાં પાકિસ્તાનની સંડોવણીની સાબિતીઓ નષ્ટ કરવા માટે લશ્કર-એ-તોયબા દ્વારા નાવેદને ખતમ કરવાનો પ્રયાસ કરવામાં ન આવે. એ માટે કોર્ટમાં લોકોનો ધસારો ટાળવા સ્પેશ્યલ એનઆઈએ જજને સવારે સાત વાગ્યે કોર્ટ ખોલાવીને સુનાવણી હાથ ધરવાની વિનંતી કરવામાં આવી હતી. કડક સલામતી બંદોબસ્ત વચ્ચે નાવેદને કોર્ટમાં રજૂ કરવામાં આવ્યો ત્યારે એનઆઈએના અધિકારીઓએ જજ પાસે ઊંડી તપાસ કરવા માટે તેની કસ્ટડી માગી હતી. પાકિસ્તાનના ફૈઝલાબાદના વતની નાવેદને વધુ પૂછપરછ માટે દિલ્હી લઈ જવામાં આવે એવી શકયતા આધારભૂત સૂત્રોએ દર્શાવી હતી.